“ShARG‘UNKO‘MIR” OChIQ AKSIYADORLIK JAMIYATINING BARQAROR MOLIYAVIY-IQTISODIY HOLATINI TA’MINLASh ChORA-TADBIRLARI HAQIDA

Ko‘mir tarmog‘i korxonalarini boshqarish tuzilmasini yanada takomillashtirish, ularning barqaror, muvozanatli rivojlanishini ta’minlash, respublika iste’molchilarining ko‘mir mahsulotlariga bo‘lgan ehtiyojlarini qondirish maqsadida Vazirlar Mahkamasi qaror qiladi: 
 1. Quyidagilar:
 “Sharg‘unko‘mir” ochiq aksiyadorlik jamiyati aksiyadorlari umumiy yig‘ilishida uning “O‘zbekko‘mir” ochiq aksiyadorlik jamiyati tarkibiga kirishi to‘g‘risida qaror qabul qilinganligi; 
 “O‘zbekko‘mir” ochiq aksiyadorlik jamiyati tomonidan qimmatli qog‘ozlar ikkilamchi bozorida “Sharg‘unko‘mir” ochiq aksiyadorlik jamiyatining ilgari xorijiy aksiyadorlarga tegishli bo‘lgan aksiyalari sotib olinganligi ma’lumot uchun qabul qilinsin. 
 3. “O‘zbekenergo” davlat-aksiyadorlik kompaniyasi hamda “O‘zbekko‘mir” ochiq aksiyadorlik jamiyatiga O‘zbekiston Respublikasining Investitsiya dasturiga kiritilgan “Sharg‘unko‘mir” ochiq aksiyadorlik jamiyatining investitsiya loyihalarini Ko‘mir tarmog‘ini texnika bilan qayta jihozlash va modernizatsiyalashtirish jamg‘armasi mablag‘lari hisobidan, qaytarish asosida, moliyalashtirishga ruxsat etilsin. 
 4. Vazirlar Mahkamasining “O‘zbekenergo” davlat-aksiyadorlik kompaniyasi faoliyatini tashkil etishni takomillashtirish to‘g‘risida” 2004-yil 21-iyundagi 290-son qaroriga 4-ilovadagi “Yerostigaz OAJ” hamda “* Davlatga tegishli aksiyalar paketi tanlov asosida professional boshqaruvchi kompaniyalarga berilgunga qadar” so‘zlari chiqarib tashlansin. 
 5. “O‘zbekenergo” davlat-aksiyadorlik kompaniyasi boshqa manfaatdor vazirliklar va idoralar bilan birgalikda bir oy muddatda o‘z normativ-huquqiy hujjatlarini ushbu qarorga muvofiqlashtirsin. 
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari G‘.I. Ibragimov zimmasiga yuklansin.